text: Dansktop i ti timer...
  06 juni 2010 kl. 09.53
  En restauratør fra Løsning ved Hedensted har søndag samlet 10 af de største dansktop-navne og de vil spille ti timer i træk.
  Reaturatør Bo Bonde kalder det selv for Danmarks første og største festival for dansktopmusikken. 
  Med sin livslange kærlighed til dansktop-musikken har Bo Bonde dækket op til den ultimative fest for den glade danske musikgenre,
  når han er arrangør af den hidtil første festival herhjemme for dansktop-musikken søndag 6. juni på ?Skærven? ved Hedensted. 
  I 10 timer vil 10 af de største navne på den danske populærscene anført af Kandis, Birthe Kjær, Fede Finn og Funny Boys, Richard Ravnwald og Lis og Per underholde med de største hit fra den  mest sælgende genre i dansk musik.
  - Dansktop har aldrig været yt. Den lever i bedste velgående. Fanskaren varierer i tal og ansigt, men den har sine trofaste fans over hele landet. Der er bare ikke fokus på det, siger Bo Bonde.
  Bo Bonde venter op mod 2000 musikglade mennesker til festivalen i dag.
  